[pic] | EUROPA-KOMMISSIONEN |

Bruxelles, den 1.4.2011

KOM(2011) 170 endelig

2009/0060/B (COD)

UDTALELSE FRA KOMMISSIONENi henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringsforslag til Rådets holdning til forslaget til

EUROPA-PARLAMENTETS OG RÅDETS FORORDNING om ændring af forordning (EF) nr. 1889/2006 om oprettelse af et finansieringsinstrument til fremme af demokrati og menneskerettigheder på verdensplan

2009/0060/B (COD)

UDTALELSE FRA KOMMISSIONENi henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringsforslag til Rådets holdning til forslaget til

EUROPA-PARLAMENTETS OG RÅDETS FORORDNING om ændring af forordning (EF) nr. 1889/2006 om oprettelse af et finansieringsinstrument til fremme af demokrati og menneskerettigheder på verdensplan

1. INDLEDNING

I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringsforslag, som Europa-Parlamentet fremsætter ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Sagsforløb:

Forslag sendt til Europa-Parlamentet og Rådet: 21. april 2009

Dok. KOM (2009)194 endelig 2-2009/0060B (COD), berigtigelse af 30. november 2009, ændret 1. december 2009 (Lissabontraktatens ikrafttræden)

Vedtagelse af Europa-Parlamentets holdning under førstebehandlingen: 21. oktober 2010

Ændret forslag fremsendt til Europa-Parlamentet og Rådet: -

Politisk enighed om Rådets holdning: -

Formel vedtagelse af Rådets holdning: 10. december 2010

Vedtagelse af Europa-Parlamentets holdning under andenbehandlingen: 3. februar 2011

3. Formålet med forslaget

De forskellige EU-finansieringsinstrumenter, som vedrører EU's optræden udadtil, er ikke helt konsekvente med hensyn til undtagelser fra princippet om, at udgifter til skatter og afgifter ikke er berettigede til EU-finansiering.

Forordning (EF) nr. 1905/2006 om oprettelse af et instrument til finansiering af udviklingssamarbejde og forordning (EF) nr. 1889/2006 om oprettelse af et finansieringsinstrument til fremme af demokrati og menneskerettigheder på verdensplan (Det Europæiske Instrument for Demokrati og Menneskerettigheder) giver ikke mulighed for fleksibilitet med hensyn til sådanne udgifters berettigelse til finansiering. De øvrige instrumenter fastsætter, at EU-støtte "principielt" ikke kan anvendes til at finansiere disse udgifter, og giver således mulighed for en vis fleksibilitet afhængigt af den enkelte sags omstændigheder, og den kompetente anvisningsberettigede kan i givet fald af hensyn til princippet om forsvarlig finansiel forvaltning og korrekt gennemførelse af programmer og projekter beslutte, at de er finansieringsberettigede. Det er særdeles afgørende at bevare fleksibiliteten, hvis en situation risikerer at gå i hårdknude, fordi der ikke findes fritagelsesordninger, eller sådanne ikke kan anvendes i praksis (f.eks. på grund af modtagerlandets ekstremt komplekse procedurer eller i forbindelse med regionale projekter).

Kommissionen har derfor i forbindelse med midtvejsrevisionen af de finansieringsinstrumenter, som vedrører EU's optræden udadtil, foreslået at tilpasse de relevante bestemmelser vedrørende instrumentet til finansiering af udviklingssamarbejde og Det Europæiske Instrument for Demokrati og Menneskerettigheder efter andre instrumenter ved at tilføje ordet "principielt" i forbindelse med reglen om, at udgifter til skatter og afgifter ikke er berettigede til EU-finansiering, og dermed signalere, at der er mulighed for dispensationer, der reguleres internt i henhold til de instruktioner, som de anvisningsberettigede får udstukket.

4. Kommissionens udtalelse OM EUROPA-PARLAMENTETS ÆNDRINGSFORSLAG

4.1 Ændringsforslag, som Kommissionen har accepteret

Kommissionen kan acceptere teksten vedrørende hensigten med midtvejsevalueringen: (betragtning 1, 2, 3 og 4 samt artikel 1, stk. 5, og artikel 2). Til orientering blev disse betragtninger og artikler godkendt af Rådet allerede under førstebehandlingen.

4.2 Ændringsforslag, som Kommissionen har afvist

Kommissionen kan ikke acceptere artiklerne vedrørende delegerede retsakter og udvalgsproceduren (betragtning 3a samt artikel 1, stk. 1 og 7 (delegerede retsakter) og artikel 1, stk. 2, 3, 4 og 6 (udvalgsproceduren)).

5. Konklusion

Drøftelserne med medlovgiverne fortsætter efter andenbehandlingen, hvor der skal arbejdes på at finde en konsensusløsning, som helst skal give Europa-Parlamentet væsentlige kontrolbeføjelser i den resterende del af den igangværende flerårige programmeringsperiode og lade muligheder stå åbne for den næste periode, bl.a. muligheden for at anvende delegerede retsakter under fuld overholdelse af kriterierne i artikel 290 i TEUF.